એક વાર ચંદ્રમાએ ગણેશજીનું મુખ જોઈને તેમની મજાક ઉડાવી હતી. જેનાથી ક્રોધિત થઈને ગણપતિએ ચંદ્રમાને શ્રાપ આપ્યો હતો કે આજથી સુદ ચોથના દિવસે જે તને જોશે તેને ખોટાં આરોપોનું ભોગ બનવું પડશે. તે પછી ચંદ્રમાને પોતાની ભૂલનો અહેસાસ થયો. તો તેમણે ગણેશજીની માફી માંગી. ત્યારે ગણપતિએ તેમને શ્રાપ મુક્ત કરતાં કહ્યું કે જો કોઈ ચોથના દર્શન કરશે તો એવું જરૂર થશે પણ વર્ષમાં એક વાર જ તેનો પ્રભાવ રહેશે. ત્યારથી ભાદરવા સુદ ચોથના દિવસે ચંદ્રમાના દર્શન કરવા શાસ્ત્રોમાં વિધાન છે. બાકીની ચોથના દિવસે દર્શન કરવામાં વાંધો નહિં. જ્યારે વદ ચોથ હોય તે સંકટ ચોથ તરીકે ઓળખાય છે. તે દિવસે અવશ્ય ચંદ્રમાના દર્શન કરવા જોઈએ. તેમ કરવાથી તમામ સંકટોને ભગવાન હરી લે છે.